SHBA: Debati i kandidatëve republikanë presidencialë
Debati përfshiu një numër çështjesh që nga Iraku e deri tek imigracioni
Dhjetë kandidatë republikanë për zgjedhjet presidenciale të vitit 2008 zhvilluan mbrëmë një debat televiziv në shtetin New Hampshire, lidhur me një numër çështjesh, që nga Iraku, e deri tek reforma e imigracionit. Senatori Sam Brownback e shfrytëzoi debatin për të bërë thirrje për një zgjidhje e cila do të kërkonte formimin e tre shteteve të veçanta në Irak. Nga ana e tij, Senatori John McCain u bëri thirrje amerikanëve, që t’i japin strategjisë aktuale ndaj Irakut, shansin për të patur sukses. Presidenti Bush u bë mbrëmë objekt kritikash nga ana e kandidatëve republikanë për president, të pakënaqur me mënyrën e drejtimit të luftës në Irak, me stilin e tij diplomatik dhe me politikën për imigracionin. Një pjesë e mirë e debatit që u mbajt në qytetin Manchester të shtetit New Hampshire dhe u moderua nga rrjeti CNN, u përqendrua tek Iraku. Senatori nga Arizona John McCain u duartrokit nga të pranishmit kur ai iu përgjigj një pyetjeje për luftën në Irak me kritika për kandidaten kryesore demokrate për president, Senatoren Hillary Rodham Clinton të Nju Jorkut. MCCAIN " tha ai. Senatorja Clinton, tha zoti McCain, nuk e kupton se nuk janë presidentët apo partitë politike ata që i humbasin luftrat. tha senatori nga Arizona. Senatori McCain kritikoi gjithashtu administratën për mënyrën e drejtimit të luftës në Irak. ” tha senatori McCain. Ish guvernatori i shtetit Massachusetts Mitt Romney kohët e fundit ka filluar të bëjë kritika për luftën në Irak. tha zoti Romney. Debati u përqendrua edhe tek Irani. Ish kryetari i bashkisë së Nju Jorkut, Rudolph Giuliani tha se për Shtetet e Bashkuara është e papranueshme që Irani të zotërojë fuqi bërthamore. Ai kritikoi demokratët se e kanë nënvlerësuar çështjen e Iranit. tha zoti Xhuliani. Në debat morën pjesë 10 kandidatë republikanë për president me përjashtim të ish senatorit Fred Thompson të shtetit Tennessee, një aktor i cili duket i gatshëm të hyjë në garë pas një muaji. Kritikat ndaj Klintonit dhe demokratëve ishin diçka standarde për kandidatët republikanë. Por kritikat e tërthorta ndaj presidentit republikan Bush, i cili ndodhet në Evropë, ishin pasqyrim i dëshirës që një pjesë e njerëzve brenda partisë së tij kanë për të kandiduar me platformën e ndryshimit. //rd//